Document ID: 32010R1140

UREDBA KOMISIJE (EU) št. 1140/2010
z dne 7. decembra 2010
o razdelitvi 5 000 ton kratkih lanenih vlaken in vlaken konoplje na nacionalne zajamčene količine med Dansko, Grčijo, Irsko, Italijo in Luksemburg za tržno leto 2010/2011
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (1) ter zlasti člena 95 v povezavi s členom 4 Uredbe,
ob upoštevanju naslednjega:
(1)
Člen 8(1) Uredbe Komisije (ES) št. 507/2008 z dne 6. junija 2008 o podrobnih pravilih za uporabo Uredbe Sveta (ES) št. 1673/2000 o skupni ureditvi trga za lan in konopljo, ki se ju goji za vlakna (2), določa, da mora biti v členu 94(1a) Uredbe (ES) št. 1234/2007 predvidena razdelitev 5 000 ton kratkih lanenih vlaken in vlaken konoplje na nacionalne zajamčene količine za tržno leto 2010/2011 opravljena pred 16. novembrom tekočega tržnega leta.
(2)
V ta namen je Danska poslala Komisiji podatke v zvezi s površinami, ki so predmet kupoprodajnih pogodb, obvez in pogodb glede predelave, ter ocene donosov slame in vlaken lanu in konoplje.
(3)
Vendar v tržnem letu 2010/2011 v Italiji, Grčiji, na Irskem in v Luksemburgu ne bodo proizvedena lanena in konopljina vlakna.
(4)
Na osnovi ocen proizvodnje, ki izhajajo iz predloženih podatkov, skupna proizvodnja v zadevnih petih državah članicah ne bo dosegla celotne količine 5 000 ton, ki jim je dodeljena, zajamčene državne količine pa se določijo, kot je določeno nadaljevanju.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Za tržno leto 2010/2011 je razdelitev na nacionalne zajamčene količine iz člena 94(1a) v povezavi s točko A.II.(b) Priloge XI k Uredbi (ES) št. 1234/2007 naslednja:
-
Danska
84 ton;
-
Grčija
0 ton;
-
Irska
0 ton;
-
Italija
0 ton;
-
Luksemburg
0 ton.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 16. novembra 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. decembra 2010

Labels: 3
7
18
17